text: El club posa disposició dels seus seguidors una participació de la Loteria de Nadal 2021.
  L'àmbit de la promoció és tant per a socis i aficionats de la Unió Esportiva Santboiana com per a qualsevol persona que vulgui i obtingui la butlleta participativa.
  DATA: La durada de la promoció serà de des del 12 de novembre de 2021 fins el 12 de desembre de 2021. El sorteig es durà a terme coincidint amb la loteria nacional del 22 de desembre de 2021 (Loteria Nacional - Sorteig de Nadal), així com el Sorteig de l'ONCE del dia 22 de desembre de 2021.
  PARTICIPACIÓ: Podran participar totes aquelles persones, majors d'edat, que hagin adquirit prèviament una butlleta de participació, previ pagament de 5'00 € per cada butlleta adquirida. Dels 5'00 € pagats, el portador juga 2'50 € en la Loteria de Nadal i 2'50 € en el sorteig d'un cotxe model HYUNDAI MOD. I10 – 1.0 KLASS 66 CV.
  ASPECTES LEGALS: L'organitzador del sorteig es reserva el dret a suspendre, modificar o anul·lar el mateix, per causes de força major o les que la mateixa organització consideri. En cas que no s'arribi a celebrar el sorteig, l'organització procedirà a la devolució de l'import dels bitllets venuts als compradors, pels conductes que, a aquest efecte, es determinin. L'organitzador queda exonerat de qualsevol responsabilitat que es pogués derivar de l'incompliment o compliment defectuós pels participants en el sorteig. L'organitzador no es responsabilitza de les possibles pèrdues, deterioraments, robatoris, retards o qualsevol altra circumstància a tercers que puguin afectar el desenvolupament del present concurs.
  RESOLUCIÓ DE CONFLICTES: Per a la resolució de qualsevol conflicte que es pogués produir en la celebració del present sorteig, tant l'organitzador, el guanyador, així com tots els participants del mateix, renuncien, de forma expressa, a qualsevol fur que pogués correspondre i, expressament, es sotmeten als jutjats i tribunals de Sant Boi de Llobregat. La compra de butlletes de loteria comporta l'acceptació d'aquestes bases, per part del comprador.